ai4bharat/Pralekha huggingface dataset:
وزیراعظم کا دفتر
وزیراعظم نے مردوں کے ڈبلز ٹیبل ٹینس مقابلے میں چاندی کا تمغہ جیتنے پر شرد کمل اور ساتھیان گناشیکھرن کو مبارکباددی ہے
وزیراعظم جناب نریندر مودی نے برمنگھم سی ڈبلیو جی 2022 میں مردوں کے ڈبلز ٹیبل ٹینس مقابلے میں چاندی کا تمغہ جیتنے پر شرد کمل اورساتھیان گناشیکھرن کو مبارکباددی ہے۔
وزیراعظم نے اپنے ٹویٹ میں کہا ہے:
‘‘ ٹیم ورک کے لئے زیادہ قوت ! دیکھ کرخوشی ہوئی کہ مردوں کے ڈبلز مقابلے میں شرد کمل اور ساتھیان کی فعال ٹیم نے چاندی کا تمغہ جیتا ہے ۔ان شاندار کھلاڑیوں کے لئے نیک خواہشات ۔# Cheer 4 India’’
وزارت خزانہ
راجستھان میں انکم ٹیکس محکمہ کی تلاشی مہم
نئی دہلی، 04 نومبر 2021:
انکم ٹیکس ڈپارٹمنٹ نے28 اکتوبر 2021 کو راجستھان کے سرحدی علاقوں میں تلاشی اور ضبطی کی کاروائیاں انجام دیں جس کے تحت مختلف مقامات پر 33 عمارتوں میں چھاپے مارے گئے، جہاں کچھ گروپ رئیل اسٹیٹ، ریت کانکنی اور شراب کا کاروبار کر رہے تھے۔
تلاشی کے دوران دستاویزی ثبوت پائے گئے اور انہیں ضبط کر لیا گیا، ان ثبوتوں سے غیر محسوب نقدی کی وصولی اور زمین کی خریداری میں اس کے استعمال کا اشارہ ملتا ہے۔ اس کے علاوہ، ریت کی نقدی فروخت کے دستاویزی شواہد ملے ہیں اور انہیں ضبط کر لیا گیا ہے۔ شواہد کے تجزیے سے ظاہر ہوتا ہے کہ نقدی فروخت کے ایک حصے کو کھاتوں میں درج نہیں کیا گیا ہے۔
اس تلاشی مہم کے نتیجے میں 2.31 کروڑ روپئے کے بقدر غیر محسوب نقدی اور 2.48 کروڑ روپئے کے بقدر ایسے زیورات ضبط کیے گئے ہیں جن کی کوئی تفصیل نہیں ہے۔
تلاشی کی اس کاروائی کے نتیجے میں مجموعی طور پر 50 کروڑ سے زائد غیر محسوب آمدنی کا پتہ لگایا گیا۔ مذکورہ بالا رقم میں سے ملزم گروپوں نے 35 کروڑ سے زائد غیر محسوب آمدنی کا اقرار کیا ہے اور انہوں نے اس کے لئے واجب الادا ٹیکس ادا کرنے کی پیش کش بھی کی ہے۔
آگے کی تفتیش جاری ہے۔
محنت اور روزگار کی وزارت
محنت و روزگار کے مرکزی وزیر جناب بھوپیندر یادو نے بالی میں محنت و روزگار کے وزراء کی جی 20 ملاقات میں شرکت کی
مضبوط اور لچکدار بحالی کے لیے کارکنان کی روزگار سے متعلق صورتحال کو بہتر بنانے پر توجہ مرکوز کرنے کی ضرورت ہے: جناب بھوپیندر یادو
محنت و روزگار کے مرکزی وزیر جناب بھوپیندر یادو نے 13 سے 14 ستمبر 2022 کے دوران، انڈونیشیا کے شہر بالی میں منعقدہ محنت رو زگار کے وزراء کی جی 20 میٹنگ میں شرکت کی۔
وزارتی سیشن کے دوران اظہار خیال کرتے ہوئے، مرکزی وزیر نے وبائی مرض کے بعد کے دور میں مزید لچکدار، مساوی اور ہمہ گیر بحالی کو یقینی بنانے کے سلسلے میں ، روزگار بہم رسانی، سماجی تحفظ، ہنرمندی اور رسمی شکل دینے سے متعلق جوابدہ اور مضبوط پالیسیوں کو فروغ دینے کی غرض سے ممالک کے لیے مل جل کر کام کرنے کی اہمیت کے بارے میں بات کی۔
مرکزی وزیر نے ترجیحی شعبوں ، جو کہ کام کی نوعیت میں ہمیشہ رونما ہونے والی تبدیلی کے لیے ازحد اہم ہیں، کا انتخاب کرنے کے لیے انڈونیشیا کی بھی ستائش کی۔ ان شعبوں میں دیویانگ جنوں کو مزدور منڈی سے مربوط کرنا، کمیونٹی پر مبنی پیشہ وارانہ تربیت کو مضبوطی فراہم کرنے کے توسط سے انسانی صلاحیت سازی میں ہمہ گیر نمو اور پیداواریت، صنعت کاری کو فروغ دینا اور چھوٹی اور درمیانہ صنعتوں  کو روزگار پیدا کرنے کے وسیلے کے طور پر تعاون فراہم کرنا، اور تمام کارکنان کے لیے مزید مؤثر تحفظ اور افزوں لچک کے لیے مزدور تحفظ اقدامات کو اختیار کرنا، شامل ہیں۔ مرکزی وزیر نے ان تمام شعبوں میں بھارت کی مثالی حصولیابیوں کی جانب توجہ دلائی۔ انہوں نے عارضی اور پلیٹ فارم کے کارکنان کو سماجی تحفظ فراہم کرانے کے لیے سماجی سلامتی کوڈ میں پیش کی گئیں تجاویز پر روشنی ڈالی۔ انہوں نے مزید زور دیتے ہوئے کہا کہ صلاحیت سازی کو کام کے مستقبل کی ضرورت سے ہم آہنگ کیا جا رہا ہے۔ انہوں نے کہا کہ اس سال کی جی 20 ایمپلائمنٹ ورکنگ گروپ کی میٹنگوں سے جو تجربات حاصل ہوئے ہیں، وہ بھارت کو اس کی آئندہ صدارت میں مدد فراہم کریں گے اور 21ویں صدی کے کام کی فعال نوعیت کی روشنی میں مزدوروں کی فلاح و بہبود کے تحفظ کی ہماری کوششوں میں تعاون فراہم کریں گے۔
مرکزی وزیر نے جرمنی، سنگاپور، متحدہ عرب امارات، مملکت سعودی عرب، نیدرلینڈس اور ترکی جیسے ممالک کے ساتھ مختلف باہمی ملاقاتوں کا اہتمام بھی کیا۔ ان تمام میٹنگوں میں، وزیر موصوف نے آئندہ صدارت اور وسیع ترجیحات کے بارے میں بتایا اور ہمارے اہداف کے لیے ان ممالک اور تنظیموں سے حمایت طلب کی۔ بین الاقوامی کارکنان کو سماجی تحفظ کی یقین دہانی کے لیے نقل و حمل میں آسانی فراہم کرنے کی غرض سے نقل مکانی اور نقل و حمل معاہدے اور سماجی سلامتی معاہدے پر جلد از جلد دستخط کرنے کی ضرورت کو اجاگر کیا گیا۔
مرکزی وزیر نے انڈونیشیا کی افرادی قوت کی وزیر محترمہ عیدا فوزیہ کی میزبانی میں منعقدہ استقبالیہ عشائیہ میں شرکت کی اور جی 20 کے دو اہم ورکنگ گروپوں بی-20 ایل-20 کا مشترکہ بیان ملاحظہ کیا۔
صحت اور خاندانی بہبود کی وزارت
ہندوستان میں 37 ویں دن بھی ریکوریز کی تعداد نئے کیسوں سے زیادہ
مثبت شرح اور روزمرہ کی اموات کی تعداد میں پائیدارکمی کا سلسلہ جاری
نئی دہلی، 09نومبر 2020: آج دوسرے دن گزشتہ 24 گھنٹوں میں ہونے والے نئے کیسوں کی تعداد 50000 کے اعداد کو پار نہیں کرسکی ۔ گزشتہ 24 گھنٹوں کے د وران کووڈ-19 کے لئے ٹیسٹ شدہ پازیٹو افراد کی تعداد 45903 رہی۔ روزانہ نئے کیسوں کی تعداد میں بھی، کووڈ سے متعلق مناسب برتاؤ کو فروغ دینے کے لئے ’جن آندولن ‘کی کامیابی کے ساتھ ،کمی کا رجحان جاری ہے ۔
نئے کیسوں میں سے ریکوری شدہ معاملات میں اضافے کا رجحان، مسلسل 37 ویں دن بھی جاری رہا اور گزشتہ 24 گھنٹوں کے دوران 48405 ریکوری کے کیس رجسٹر کئے گئے۔
اس رجحان سے ہندوستان کے ایکٹو کیسوں کی تعداد میں تخفیف کا سلسلہ بدستور جاری ہے جو کہ اس وقت 5.09 لاکھ ہے۔ہندوستان کے مجموعی کیسوں میں سے 5.95 فیصد کے تناسب سے ، ہندوستان میں اس وقت ایکٹو معاملوں کی تعداد 509673 ہے۔
نئے کیسوں سے زیادہ ریکوری شدہ کیسوں کی تعداد میں اضافے کے رجحان سے ملک میں ریکوری کی شرح میں واضح اضافہ ہواہے۔ یہ اس وقت 92.56 فیصد پر ہے۔آج ریکوری شدہ معاملات کی مجموعی تعداد ، 7917373 ہوگئی ہے۔ ریکوری شدہ معاملات اور ایکٹو معاملات کے درمیان فرق ، واضح طور پر وسیع ہوکر، 7407700 کی تعداد تک جاپہنچا ہے۔
ہندوستان کے مجموعی مثبت معاملات کی شرح میں بھی کمی ہوئی ہے کیونکہ نئے معاملات کم ہوئے ہیں البتہ ٹیسٹنگ پر توجہ مرکوزرکھنا،مرکز اور ریاستوں نیز مرکز کے زیر انتظام حکومتوں کی اولین ترجیحات میں سے ہے۔
نئے ریکوری شدہ معاملات میں سے 79 فیصد معاملات 10 ریاستوں نیز مرکز کے زیر انتظام علاقوں میں سامنے آئے ہیں۔ مہاراشٹر میں ایک دن کے اندر ریکوری شدہ معاملات کی سب سے زیادہ تعداد رہی جو کہ 8232 نئے ریکور ی شدہ کیسوں کی ہے۔ کیرالہ میں 6853 ،افراد نے ریکور کیا اور اس کے بعد مہاراشٹر میں 6069 ریکوری شدہ کیس رجسٹر کئے گئے۔
گزشتہ 24 گھنٹوں کے دوران 490 ،افراد کے فوت ہونے کی خبر موصول ہوئی ہے۔گزشتہ 24 گھنٹوں کے دوران 500 ،اموات سے کم کے ساتھ ہی، شرح اموات میں کمی کا سلسلہ جاری ہے۔
ان 490 نئی اموات میں سے 10 ریاستوں نیز مرکز کے زیرانتظام علاقوںمیں تقریباََ 81فیصداموات ہوئی ہیں۔ گزشتہ 24 گھنٹے کے دوران رپورٹ شدہ اموات میں سے ایک چوتھائی  مہاراشٹر میں یعنی 125 ،اموات ہوئیں اس کے بعد دہلی اور مغربی بنگال میں بالترتیب، 77 اور 59 نئی اموات ہوئی ہیں۔
وزارت دفاع
فرانس کی مسلح فورسیز کے وزیر کا بھارتی طیارہ برداربحری جہاز آئی این ایس وکرانت کا دورہ
فرانس کی مسلح فورسیز کے وزیرجناب سیبستیان لیکورنو کی قیادت میں فرانس کے ایک اعلیٰ سطح کے وفد نے آج ملک میں ہی تیارکردہ طیارہ برداربحری جنگی جہازآئی این ایس وکرانت کادورہ کیا۔ وفدنےآئی این ایس وکرانت میں سوار، جنوبی بحری کمان کے فلیگ آفیسر کمانڈنگ ان چیف ،وائس ایڈمیرل ایم اے ہیمپی ہولی سے تبادلہ ٔخیال کیا۔ فرانس کے وزیرنے بھارت کی ملک میں ہی اشیاء اورسازوسامان تیارکرنے کی صلاحیت اور خود انحصاری اور خود کفالت کا اعتراف کیا۔ بات چیت کے دوران باہمی مفاد کے شعبوں میں اشتراک میں اضافہ کرنے سے لے کر بحرہند خطے آئی اوآر میں بحری امورسے متعلق درپیش چنوتیوں کے بارے میں غوروخوض کیاگیا۔ فرانس کے وزیر کے اس دورے کی بدولت دونوں ملکوں کے درمیان کلیدی نوعیت کے اسٹراٹیجک دوطرفہ تعلقات مزید مستحکم ہوئے ہیں ۔
وزارت خزانہ
‘زندگی گزارنے کی آسانی’-مرکزی بجٹ 21-2020 کا مرکزی نظریہ
بجٹ کاتانا بانا خواہشمند ہندوستان ، اقتصادی ترقی اور دوسروں کاخیال کرنے والےمعاشرے کے موضوعات کے آس پاس بُنا گیا ہے
اس کامقصد مسلسل خدمات فراہم کرانا ، بہتر مادی معیارزندگی ،آفات کےخطرات کوکم کرنے اور سماجی تحفظ کوفروغ دینا ہے
بدعنوانی سے پاک اور پالیسی سے چلنے والی اچھی حکمرانی اور صاف ستھرا مالیاتی شعبے نظریات بجٹ میں پیش کیے گئے ہیں
حکومت زراعت ، بنیادی ڈھانچے ، سماجی شعبے ، تعلیم اور صحت میں سرمایہ کاری کو خاطر خواہ فروغ دینے کیلئے عہد بند ہے
خزانے اورکمپنی اُمور کی مرکزی وزیرمحترمہ نرملاسیتارمن نے مرکزی بجٹ 21-2020 پیش کرتےہوئےآج پارلیمنٹ میں کہا ‘‘ہمارےوزیراعظم نے ہمارے سامنے تمام شہریوں کی جانب سے زندگی گزارنے کی آسانی کو ایک مقصد کے طور پر رکھاہے’’۔ انہوں نے کہا کہ اس پس منظر کے ساتھ ہماری حکومت ملک کوآگے لےجانے کیلئےکا م کرے گی تاکہ ہم صحت ، خوشحالی اور بہبود کی اگلی سطح پر چھلانگ لگاسکیں۔
سبھی شہریوں کیلئےزندگی گزارنے کی آسانی کے مرکزی نظریے والے اس بجٹ کا تانا بانا تین نمایاں موضوعات کے گرد بُنا گیا ہے:
- خواہشمندہندوستان جس میں معاشرےکےتمام طبقات بہتر معیار زندگی چاہتےہیں، ایسامعیار زندگی جس میں صحت ، تعلیم اور بہتر روزگار تک رسائی ہو۔اس کے حصوں میں زرعی آبپاشی اور دیہی ترقی ، صحتمندی ، پانی اور صفائی ستھرائی اور تعلیم وہنرمندی شامل ہیں۔
- سبھی کے لئے اقتصادی ترقی ، جس کاذکر وزیراعظم کے ‘سب کاساتھ ، سب کاوکاس ، سب کاوشواس’ میں کیا گیاہے، اس سے زیادہ وسعت والے اقتصادی اصلاحات کی جائیں گی اور اس سے زیادہ پیداواری صلاحیت اور زیادہ صلاحیت کو یقینی بنانےکیلئے نجی شعبےکیلئے زیادہ مقام فراہم کرانا شامل ہے۔ اس کے تین اجزامیں صنعت ، کامرس اور سرمایہ کاری ، بنیادی ڈھانچہ اورنئی معیشت شامل ہے۔
- دوسروں کاخیال رکھنے والامعاشرہ، جو کہ انتیودے پر مبنی ہوگا جوکہ انسانی اور ہمدردی کے جذبات سے لبریز ہوگا۔ اس کے تین عناصر میں خواتین اور بچے ،سماجی بہبود، ثقافت اور سیاحت اور ماحولیات اورآب وہواکی تبدیلی شامل ہیں۔
موٹے طور پر ان تینوں موضوعات کو بدعنوانی سےپاک ، پالیسی سے چیلنےوالی اچھی حکمرانی اور صاف ستھرے اورصحتمند مالیاتی شعبے سےتعبیرکیاگیاہے۔ وزیرخزانہ نے مزیدکہاکہ یہ بجٹ دو جدید ترین واقعات یعنی مشینی آموزش ، روبوٹکس ،مصنوعی ذہانت، تجزیات بایوانفارمیٹکس اور پیداواری صلاحیت والےآبادی  کی سب سے زیادہ تعداد کے پس منظر میں پیش کیا جارہا ہے۔ نتیجتاً ہندوستان کوآج ڈیجیٹل انقلاب نے عالمی سطح پر منفرد قیادت کے درجے پرفائزکردیا ہے۔ حکومت کامقصد ہے :
- ڈیجیٹل حکمرانی کےذریعے خدمات کی مسلسل فراہمی کامقصد حاصل کرنا۔
- قومی بنیادی ڈھانچے پائپ لائن کے ذریعے زندگی کے مادی معیار کو بہتر بنانے ۔
- آفات کے تئیں قوت مدافعت کے ذریعے خطرات کوکم کرنا۔
- پنشن اور بیمہ کے ذریعے سماجی تحفظ کو فروغ دینا۔
وزیر خزانہ نے کہا کہ عام بجٹ 21-2020 زراعت ، بنیادی ڈھانچے، سماجی شعبے، تعلیم اور صحت میں سرمایہ کاری کو خاطر خواہ فروغ دینےکیلئے حکومت کی مضبوط عہد بندی کی جھلک پیش کرتاہے۔ اس بات کو گزشتہ سال  کےمقابلےاخراجات میں 343678کروڑ روپئے کےاضافے سے بھی تقویت ملتی ہے جبکہ مالی خسارہ جی ڈی پی کا 3.8 فیصد رکھا گیا ہے۔
ارضیاتی سائنس کی وزارت
بھارت کی مستقبل کی ترقی کا دارومدار سائنس پر مبنی معیشت پر ہے،مرکزی وزیر ڈاکٹر جتیندر سنگھ کا بیان
ارضیاسی سائنسیز کی وزارت کی جانب سے منعقد کرد ہ آزادی کا امرت مہوتسو ہفتہ کا افتتاح کیا گیا
اگلے 25 سال میں ہندوستان کی شمولیت والی ترقی کے لئے سائنس و ٹکنالوجی کااہم رول ہوگا
سودیسی اسٹارٹ اپس ہندوستان کی نیوی معیشت میں کلیدی رول ادا کریں گی:ڈاکٹر جتیندر سنگھ
سائنس اور ٹکنالوجی کے مرکزی وزیر مملکت آزادانہ چارج، ارضیاتی سائنسز، وزیراعظم کے دفتر، عملے عوامی شکایات، پنشن و ایٹمی توانائی اور خلا کے وزیرمملکت  ڈاکٹر جتیندر سنگھ نے آج یہاں کہاکہ ہندوستان کے مستقبل کی ترقی کا دارومدار سائنس پر مبنی معیشت پر ہے
ارضیاتی سائنسز کی وزارت کی جانب سے منعقد کردہ آزادی کا امرت مہوتسو کے افتتاحی اجلاس میں بحری معیشت میں ریسرچ ٹکنالوجی اور اسٹارٹ اپس کے رول پر ایک انٹرایکٹو اجلاس سے خطاب کرتے ہوئے ڈاکٹر جتیندر سنگھ نے کہاکہ وزیراعظم جناب نریندر مودی کی قیادت میں ہندوستان آزادی کی 75 ویں سالگرہ منارہا ہے۔ یہ ایک موقع ہی ہے کہ اس احساس اور بیداری کے ساتھ اگلے 25 سال سے اس طرح کا ایک منصوبہ بنایا جاجائے کہ بھارت کی شمولیت والی ترقی کے لئے سائنس اور ٹکنالوجی کااصل رول ہے۔
ڈاکٹر جتیندرسنگھ نے کہاکہ وزیراعظم نریندر مودی کے ویژن اور دنیا کے سب سے مقبول لیڈر کی حیثیت سے ان کی قداور شخصیت نے بھارت کو ایک غیر معمولی عزت و وقار عطا کیا ہے جو کہ اس سے پہلے کی دہائیوں میں دیکھنے میں نہیں آیا۔ وزیراعظم جناب نریندر مودی سائنس پر مبنی ترقی کے تئیں ایک خاص رجحان رکھتے ہیں۔ بھارت کی معیشت قومی معیشت کا ایک موضوع سمجھی جاتی ہے جومکمل بحری وسائل نظام اور انسان کے ذریعہ وضع کئے گئے اقتصادی بحری ڈھانچے پر مشتمل ہے اورساتھ ہی ساتھ ساحلی سمندر پر واقع ساحلی زونوں اور ملک کے قانونی دائرہ اختیار سے بھی متعلق ہے۔ انہوں نے کہا کہ ساز و سامان اور خدمات میں یہ معاون ثابت ہوتی ہے کیوں کہ یہ ساز و سامان اقتصادی نموو ماحولیاتی ہمہ گیریت اور قومی سلامتی سے مربوط ہوتے ہیں۔ نیلی معیشت ایک وسیع سماجی و اقتصادی موقع ہے جو بھارت جیسے ساحلی علاقے کے حامل ممالک کےلئے دستیاب ہے اور وہ اس کا استعمال سماجی فائدے کے لئے کرسکتے ہیں اور سمندری وسائل کو بروئے کار لا سکتے ہیں۔
ارضیاتی سائنس کا ذکر کرتے ہوئے وزیر موصوف نے کہاکہ اس میں زمین کا ماحول اور سطح کے اوپر اوراس کے نیچے بہنے و الا پانی کے ساتھ ساتھ زمین کے سمندر اور اوشن بھی شامل ہیں۔ انہوں نے کہاکہ ہندوستان کے سمندر ہمارے لئے خزانہ ہیں اس لئے وزیراعظم جناب نریندر مودی حکومت کی جانب سے شروع کیا گیا دیپ مشن اوشن نیوی معیشت کو مالا مال کرنے کے لئے مختلف وسائل سے فائدہ اٹھانے کاموقع فراہم کرتا ہے۔
مختلف طبقوں کے شراکت داروں تک پہنچنے کی ضرورت پر زور دیتے ہوئے ڈاکٹر جتیندرسنگھ نے یاد دلایا کہ صنعت کو جوڑنا آزادی کا امرت مہوتسو کاایک موضوع ہے۔انہوں نے کہاکہ اس لئے یہ بہت ضروری ہے کہ اس بات کو یقینی بنایاجائے کہ اسٹارٹ اپس یا سودیسی اسٹارٹ اپس کی سرگرمی سے آج کے پروگرام میں شامل ہوں۔
سائنسی اور قدرتی وسائل کے ساتھ ڈاکٹر جتیندرسنگھ نے کہاکہ ارضیاتی سائنس کی وزارت عام آدمی کی مختلف ضرورتوں کو پورا کررہی ہے۔ آنے والے وقت میں وزیرموصوف نے کہاکہ بحری کثافت ایک چینج پیدا کرنے جارہی ہے ۔ انہوں نے کہاکہ ارضیاتی سا ئنس کی وزارت نے پانڈیچری کے ساحل سے ایک اختراعی ٹکنالوجی تیار کی ہے ۔
اس سے پہلے ارضیاتی سا ئنس کی وزارت سے نئے مقرر کردہ سکریٹری ڈاکٹر ایم روی چندرن نے خیرمقدمی اجلاس سے خطاب کیااور ڈاکٹر نیلو تھرے نے پروگرام کے موضوع سے متعارف کرایا۔
وزارت دفاع
رکشا منتری جناب راجناتھ سنگھ اور سنگاپور کے وزیر دفاع ڈاکٹراین جی ۔ اِنگ۔ ہین کے درمیان پانچویں بھارت –سنگاپور مذاکرات
نئی دہلی،20جنوری،2021، رکشا منتری جناب راجناتھ سنگھ نے 20 جنوری 2021 کو سنگاپور کے وزیر دفاع ڈاکٹر این جی۔ اِنگ۔ ہین کے ساتھ پانچویں بھارت-سنگاپور وزرائے دفاع مذاکرات کی مشترکہ طور پر صدارت کی۔ اپنی ورچوئل بات چیت کے دوران دونوں وزیروں نے دونوں ملکوں کے درمیان وبائی بیماری کووڈ-19 کی وجہ سے دقتوں کے باوجود موجودہ دفاعی تعاون میں پیشرفت پر اطمینان کا اظہار کیا۔
اپنی ورچوئل بات چیت کے دوران رکشا منتری نے سنگاپور میں وبائی بیماری کو کم کرنے کے سلسلے میں موثر اقدامات پر اور کووڈ-19 کو پھیلنے سے روکنے میں سنگاپور کی مسلح افواج کے رول کی تعریف کی۔ انھوں نے کووڈ-19 کے خلاف جدوجہد میں مسلح افواج کے رول کو اجاگر کیا اور بیرونی ملکوں میں پھنسے ہوئے بھارتیوں کو واپس لانے میں مدد کے لیے مختلف مشنوں کی طرف سے کیے گئے امدادی اقدامات کی تعریف کی۔ سنگاپور کے وزیر دفاع ڈاکٹر این جی۔ اِنگ۔ ہین نے بھی جوابی مبارکباد دی اور وبائی بیماری کی روک تھام میں حکومت کی حکمت عملی میں مسلح افواج کے رول پر تبادلہ خیال کیا۔
دونوں وزیروں نے دونوں ملکوں کے درمیان بڑھتے ہوئے دفاعی تعلقات پر اطمینان کا اظہار بھی کیا۔ طرفین نے پچھلے سال اٹھائے گئے مختلف باہمی دفاعی تعاون کے اقدامات کی پیشرفت کا جائزہ لیا اور دونوں ملکوں کی مسلح افواج کے درمیان نیز دفاعی ٹیکنالوجی اور صنعت کے شعبوں میں رابطوں کو مزید آگے بڑھانے کے عہد کا اظہار کیا۔ بات چیت کے دوران دونوں وزیروں نے امکانی تعاون کے نئے شعبوں پر تبادلہ خیال کیا اور اس سلسلے میں اپنے وژن سے ایک دوسرے کو آگاہ کیا۔ وزیروں نے سب میرین ریسکیو سپورٹ اور بھارتی بحریہ نیز جمہوریہ سنگاپور کی بحریہ کے درمیان تعاون کے سمجھوتے پر دستخط کیے جانے کی تقریب کو دیکھا۔
اس میٹنگ میں محکمہ دفاع کے سکریٹری ڈاکٹر اجے کمار بھی موجود تھے۔
مشترکہ بیان سنگاپور ڈی ایم ڈی دیکھنے کے لیے یہاں کلک کیجیے
وزیراعظم کا دفتر
وزیر اعظم 3 مارچ کو امیٹھی کا دورہ کریں گے
انڈو- رشین رائفلز پرائیویٹ لمیٹڈ قوم کے نام وقف کی جائیگی
وزیر اعظم امیٹھی اور اس خطے کے لیے کئی ترقیاتی پروجیکٹوں کی نقاب کشائی کریں گے
نئی دہلی،02/مارچ وزیر اعظم جناب نریندر مودی کل 3 مارچ 2019 کو اترپردیش میں امیٹھی کا دورہ کریں گے۔
وزیر اعظم امیٹھی میں کوہر میں انڈو –رشین رائفلز پرائیویٹ لمیٹڈ قوم کے نام وقف کریں گے۔ انڈو-رشین رائفلز پرائیویٹ لمیٹڈ ہندوستان کی آرڈنینس فیکٹری اور روسی فرم کے درمیان ایک مشترکہ کمپنی ہے جو کہ ہند-روسی تعاون میں ایک سنگ میل کی حیثیت رکھتی ہے۔
کوروا آرڈنینس فیکٹری میں کلاشنکوف رائفلوں کی جدید ترین سیریز تیار کی جائے گی۔
یہ مشترکہ صنعت میک اِن انڈیا کی ایک درخشاں مثال ہے۔ اس سے ملک میں مسلح دستوں کو مدد ملے گی اور قومی سلامتی کو استحکام حاصل ہوگا۔
یہ فیکٹری امیٹھی اور آس پاس کے علاقوں میں روزگار کے مواقع بھی پیدا کرے گی۔
اس مشترکہ صنعت سے اترپردیش کے ڈیفنس کاریڈور پروجیکٹ کو زبردست فروغ حاصل ہوگا۔
وزیر اعظم کئی ترقیاتی پروجیکٹوں کی نقاب کشائی بھی کریں گے۔ ان پروجیکٹوں کا تعلق بجلی کی پیداوار، تعلیم، صحت اور مینوفیکچرنگ کے شعبوں سے ہے۔ ان پروجیکٹوں کا براہِ راست فائدہ امیٹھی خطے کے ساتھ ساتھ اترپردیش کو بھی ہوگا۔
وزیر اعظم کوہر میں ایک عوامی جلسے سے خطاب بھی کریں گے۔
۔ ۔ ۔ ۔ ۔ ۔ ۔ ۔ ۔ ۔
U. No. 1351
(Visitor Counter : 122
عملے، عوامی شکایات اور پنشن کی وزارت
‘‘پنشن پیمنٹ آرڈر ’’  میں سینئر سٹیزن کے لئے زندگی کو سہل بنانے کا وعدہ :ڈاکٹر جتیندر سنگھ
شمال مشرقی خطہ ، وزیراعظم کے دفتر ، عملہ ، عوامی شکایات ، پنشن ،جوہری توانائی اور خلا کے وزیرمملکت  ڈاکٹر جتیندر سنگھ نے آج یہاں کہا کہ حال ہی میں نافذ کئے گئے الیکٹرونک ‘‘پنشن پیمنٹ آرڈر’’  سے سینئر سٹیزن کی زندگی کو سہل بنانے میں آسانی ہوگی۔
عملہ جات کی وزارت کے ذریعہ حال ہی میں نافذ کی گئی کچھ اہم اصلاحات کا ذکر کرتے ہوئے ڈاکٹر جتیندر سنگھ نے کہا کہ عملہ کی وزارت میں پنشن محکمہ کو اکثر سینئر سٹیزن سے شکایتیں سننی پڑتی تھیں کہ ان کے پنشن پیمنٹ آرڈر کی اصل کاپیاں اکثر غلط جگہ پر رکھ دی جاتی ہیں۔ انہوں نے کہا کہ ایسی صورت میں پنشن یافتگان خاص طور سے، پرانے پنشن یافتگان کو کئی طرح کی مشکلات کا سامنا کرنا پڑتا تھا۔
ڈاکٹر جتیندر سنگھ نے وزیراعظم جناب نریندر مودی کے ذریعہ ڈیجی ٹلائزیشن پر زور دیئے جانے کی تعریف کرتے ہوئے کہا کہ پچھلے کچھ برسوں میں اس سمت میں تیزی سے پیش رفت ہوئی ہے اور حکومت ہند میں کئی وزارت اور محکمہ کووڈ وبا کے شروع ہونے سے پہلے ہی تقریباً 80 فیصد کام ای آفس کے توسط سے کررہے تھے۔ انہوں نے پنشن کے محکمہ کے افسران کو مبارکباد دی جنہوں نے کووڈ وبا کے دوران الیکٹرونک پنشن پیمنٹ آرڈر کو کامیابی کے ساتھ نافذ کیا۔یہ ایسے کئی سبکدوش افسران کے لئے ایک نعمت کے طور پر سامنے آیا جو لاک ڈاؤن کی مدت کے دوران سبکدوش ہوئے تھے اور جنہیں ان کے پی پی او کی ہارڈ کاپی کو ذاتی طور پر حاصل کرنے میں مشکلات کا سامنا کرنا پڑرہا تھا۔ واضح رہے کہ وبا کے دوران پنشن یافتگان کے سامنے آنے والی مشکلات کے مدنظر مقررہ وقت سے پہلے ہی سبھی کارروائی مکمل کرلی گئی ہے۔
اسی کے مطابق ، پنشن اور پنشن یافتگان کی بہبود کے محکمہ نے ڈیجی لاکر کے ساتھ سی جی اے  کے پی ایف ایم ایس اپلی کیشن کے ذریعہ جنریٹیڈ الیکٹرونک پی پی او کو مربوط کرنے کا فیصلہ کیا۔ یہ پنشن یافتگان کو ڈیجی لاکر کھاتے سے اس کے پی پی او کی جدیدکاپی کو فوراً پرنٹ آوٹ حاصل کرنے کا اہل بناتا ہے۔
ڈاکٹر جتیندر سنگھ نے کہا کہ پنشن یافتگان جن کی آبادی عمر میں اضافے اور صحت کی بہتر صورتحال کی وجہ سے روزبروز بڑھتی جارہی ہے ، کے گزربسر میں آسانی پیدا کرنے اور انہیں سہولت فراہم کرنے کے لئے کئی اصلاحات نافذ کی گئی ہیں۔ انہوں نے کہا کہ ان میں ریٹائرمنٹ سے قبل ورک شاپ اور صلاح و مشورہ کا سیشن اور ریٹائرمنٹ کے بعد کی زندگی کے مرحلے میں مثبت طریقہ سے گزربسر کے لئے مدد شامل ہے جس سے کہ سینئر سٹیزن کی توانائی ، مہارت اور ان کے تجربات کا سماج کی خدمت اور ملک کی تعمیر کے کاز کے لئے بہتر استعمال کیا جاسکے ۔
وزیراعظم کا دفتر
وزیر اعظم نریندر مودی نے سردار سروور ڈیم  کے لئے شاندار چراغاں  کا افتتاح کیا
اقوام متحدہ کی تمام سرکاری زبانوں میں اسٹیچو آف یونٹی  کی ویب سائٹ کا اجرا
کیوڑیا موبائل ایپ کا آغاز
یونٹی گلو گارڈن کا افتتاح اور دورہ
نئی دہلی30،اکتوبر2020
وزیر اعظم جناب نریندر مودی نے آج سردار سروور ڈیم  کے لئے ڈائنامک  روشنی کا افتتاح کیا۔ انہوں نے اقوام متحدہ کی تمام سرکاری زبانوں میں اسٹیچو آف یونٹی یعنی اتحاد کے مجسمے کی ویب سائٹ کا اجرا کیا اور کیوڑیا ایپ کا آغاز کیا، جو یونٹی گلوگارڈن میں کیاگیا۔ انہوں نے کیکٹس گارڈن کا افتتاح بھی کیا اور وہاں کا دورہ بھی کیا۔
سردار سروور ڈیم کی شاندار روشنی
یونیٹی گلو گارڈن
یہ ایک منفرد اور مثالی تھیم پارک ہے جو 3.61 ایکڑ کے رقبے میں پھیلا ہوا ہے۔ اس میں تنصیبات صورتوں  اور بصارت کے قریب نظر کا ایک چمکتا ہوا اشیا کا اجتماع ہے۔ وزیر اعظم رات کی سیاحت کی خوشی کو تجربے کو دوبالا کرنے کے لئے تمام سیاحوں کا خیر مقدم کریں گے۔
کیکٹس گارڈن
یہ ایک بڑا گرین ارکٹیکچرل گرین ہاؤس ہے جہاں 17 ملکوں سے 450 قومی اور بین الاقوامی انواع ہیں۔ اس میں 6 لاکھ پلانٹس  ہیں جن میں 1.9 لاکھ کیکٹس کے پودے ہیں اور یہ پودے 25 ایکڑ رقبے میں پھیلے ہوئے ہیں۔
وزیراعظم کا دفتر
وزیراعظم نے ناشِک –شِرڈی شاہراہ پرایک حادثہ میں ہوئے جانوں کے نقصان پرتعزیت کا اظہارکیا ہے
انھوں نے متاثرین کے لئے پی ایم این آرایف سے نقد امداد کا بھی اعلان کیاہے
وزیراعظم جناب نریندرمودی نے ناشِک –شِرڈی شاہراہ پرایک حادثے میں ہوئے جانوں کے اتلاف پرگہرے رنج وغم کااظہارکیاہے ۔جناب مودی نے متاثرین کے لئے وزیراعظم کے قومی راحتی فنڈ  سے نقد امداد کا بھی اعلان کیاہے ۔
وزیراعظم کے دفترنے ٹوئیٹ کیا:
‘‘ناشِک –شِرڈی شاہراہ پر ہوئے حادثے میں جانوں کے نقصان پردکھ ہواہے ۔ سوگوار کنبوں سے تعزیت ۔ زخمیوں کی جلد صحت یابی کے لئے دعاگو ہوں ۔ مرنے والے ہرشخص کے لواحقین کو پی ایم این آرایف سے دو –دو لاکھ روپے کی نقد امداددی جائے گی اور زخمیوں کو 50-50ہزار روپے دیئے جائیں گے :وزیراعظم ۔’’
صحت اور خاندانی بہبود کی وزارت
کابینہ نے سارنگ پور کی 50.76 ایکٹر اراضی، پی جی آئی ایم ای آر، چنڈی گڑھ کو منتقلی کو منظوری دی
نئی دہلی، 20 فروری ،وزیراعظم جناب نریندر مودی کی صدارت میں مرکزی کابینہ نے سارنگ پور،چنڈی گڑھ میں واقع 50.76 ایکٹر اراضی، پوسٹ گریجویٹ انسٹی ٹیوٹ آف میڈیکل ایجوکیشن اینڈ ریسرچ ،چنڈی گڑھ کو منتقلی کو منظوری دے دی ہے۔
اس سے مریضوں کو او پی ڈی میں دکھانے، مریضوں کے علاج و معالجہ اور ان کے انتظام و انصرام میں زیادہ سے زیادہ فائدہ ہوگا۔ علم کے حصول کے مرکز اور کثیر سطحی پارکنگ کی سہولت وغیرہ کے قیام سمیت کے علاوہ ایک ہی چھت کے نیچے کینسر کے مریضوں کا علاج ،تحقیق اور دیکھ بھال ہوسکے گا۔
نئے او پی ڈی کے قیام سے کوما سینٹر ، کینسر کلیئر اور ایل آر سی کی منتقلی سے عام آدمی کے لئے سرجی کے لئے انتظار کی مدت میں کمی آئے گی۔ اس سے عام آدمی کو اعلی معیار کے بہتر طریقے سے بنیادی ڈھانچہ جاتی طبی سہولیات دستیاب ہوگی اور ان میں نمایاں حد تک بہتری آئے گی۔
اس سے پی جی آئی ایم ای آر، چنڈی گڑھ پہنچنے والے غریب ترین مریضوں کو فائدہ پہنچے گا۔ صحت و خدمات اور ثانوی حفظان صحت کی سہولیات مزید بہتر ہوگی۔
۔۔۔۔۔۔۔۔۔۔۔
م ن۔ش س۔ رض
U- 1123
(Visitor Counter : 32
وزیراعظم کا دفتر
اڈوب کے صدر اور سی ای او ، جناب شانتنو نارائن سے وزیر اعظم کی ملاقات
وزیر اعظم جناب نریندر مودی نے آج اڈوب کے صدر اور سی ای او، جناب شانتنو نرائن سے ملاقات کی۔
دونوں حضرات نے بھارت میں اڈوب کے جاری اشتراک اور مستقبل کی سرمایہ کاری کے بارے میں تبادلہ خیالات کیے۔ یہ بات چیت بھارت کے فلیگ شپ پروگرام ڈجیٹل انڈیا، اور صحت ، تعلیم اور تحقیق و ترقی جیسے شعبوں میں ابھرتی ہوئی تکنالوجیوں کے استعمال پر بھی مرتکز رہی۔
سماجی انصاف اور تفویض اختیارات کی وزارت
میٹرک سے قبل اور میٹرک کے بعد کی اسکالر شپ کے لئے شکایتوں کو دور کرنے کا میکنزم
سماجی انصاف اور تفویض اختیارات کے وزیر مملکت جناب اے نارائن سوامی نے آج لوک سبھا میں ایک تحریری جواب میں بتایا ہے کہ سماجی انصاف اور تفویض اختیار کی وزارت کے ذریعہ چلائے جانے والی مرکز کی اسپانسر کردہ میٹرک سے قبل اور میٹرک کے بعد کی اسکالر شپ اسکیموں کے تحت ریاستی حکومتیں / مرکز کے زیر انتظام خطوں کی انتظامیہ نافذ کرنے والی ایجنسیاں ہیں۔ اسکیم کے رہنما خطوط میں نشانہ گروپ کی مدد کرنے کے مقصد سے فوری طور پر معاملات کو نپٹانے کے لئے شکایت کو دور کرنے کے میکنزم کا دستیاب ہونا لازمی قرار دیا گیا ہے۔ یہ محکمہ ریاستوں میں دستیاب شکایت کو دور کرنے کے میکنزم کی کوئی تفصیل نہیں رکھتا۔
مرکزی سطح پر بھی تمام اسکیموں کے لئے شکایت کو دور کرنے کا میکنزم پہلے ہی موجود عوامی شکایتوں کو دور کرنے اور مانیٹرنگ کا مرکزی نظام  میں دستیاب ہے۔ شہری کسی بھی خدمت کی فراہم سے متعلق کسی معاملے میں حکام کے پاس اس میں اپنی شکایتیں درج کراسکتے ہیں۔ یہ حکومت ہند کی تمام وزارتوں / محکموں سے منسلک ایک سنگل پورٹل ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔

U-14849
(Visitor Counter : 63
نوجوانوں کے امور اور کھیل کود کی وزارت
اسپورٹس اتھارٹی آف انڈیا نے2783 کھیلو انڈیا ایتھلیٹس کے لیے علیحدہ سے 5.79 کروڑ روپے کی رقم جاری کی
نئی دہلی،12/نومبر 2020، اسپورٹس اتھارٹی آف انڈیا نے ماہ اکتوبر اور نومبر کے لیے 2783 کھیلو انڈیا ایتھلیٹس  کے لیے علیحدہ سے آؤٹ آف پاکٹ الاؤنس کے طور پر 5 کروڑ 78 لاکھ 50 ہزار روپے کی رقم جاری کی ہے۔
مذکورہ آؤٹ آف پاکٹ الاؤنس یعنی او پی اے  کو ایتھلیٹوں کے بینک کھاتوں میں براہ راست منتقل کیا جاتا ہے، جبکہ بقیہ رقم ایتھلیٹ حضرات کی تربیت، ان کی خوراک، ان کے قیام اور تعلیم پر صرف کی جاتی ہے، جو کھیلو انڈیا اکیڈمی میں، جہاں وہ اپنی تربیت حاصل کرتے ہیں، وہاں صرف ہوتی ہے۔ اس صرفے میں اپنے آبائی مکان تک سفر کرنے تک کے اخراجات، گھر پر قیام کے دوران کھانے کے اخراجات اور ایتھلیٹ حضرات کے ذریعے کیے گیے دیگر اخراجات شامل ہوتے ہیں۔ یہ فنڈنگ کھیلو انڈیا ٹیلنٹ ڈیولپمنٹ  اسکیم کے تحت فراہم کی گئی ہے۔
35 ریاستوں اور مرکز کے زیر انتظام علاقوں کے ایتھلیٹ حضرات کو 24 کھیل کود زمروں میں او پی اے فراہم کیا گیا ہے۔ دریں اثنا ماہ اکتوبر اور نومبر کے لیے مجموعی طور پر 45 لاکھ 40 ہزار روپے کی رقم 227 دیہی ایتھلیٹ حضرات کو کھیلو انڈیا اسکالر شپ کے ایک حصے کے طور پر دیسی کھیل کود کو فروغ دینے کی غرض سے فراہم کی گئی ہے۔
۔۔۔۔۔۔۔۔۔۔۔
U-7274
م ن۔ ت ع۔
(Visitor Counter : 32